8
[image: image1.png]



ב ת י  ה מ ש פ ט
	בית משפט השלום תל אביב-יפו
	בש 001890/09

	
	בתיק עיקרי: פ   003985/09

	לפני:
	כבוד השופט עידו דרויאן
	 תאריך:
	06/05/2009



	בעניין:
	מדינת ישראל
	

	
	ע"י ב"כ 
	עוה"ד מאיר סמי
	מבקשת

	
	נ  ג  ד
	

	
	אסף דיין
	

	
	ע"י ב"כ 
	עוה"ד איתי בן נון
	משיב


פרוטוקול

התקבל תסקיר שירות המבחן

ב"כ המשיב:

אנחנו מציינים שמדובר באדם שזו לו עבירת האלימות הראשונה בעברו, אנחנו נציין שלא מדובר כאן במסכת אלימות מתמשכת, אלא באיזשהו פרק זמן קצר של 24 שעות. אנחנו נציין שאנחנו מצייעם חלופת מעצר באופן שאנחנו מרחיקים את המשיב 300 ק"מ ממגורי המתלוננת, לנו חשוב שהמתלוננת לא תגיע אליו. כפי שניתן להיווכח מתסקיר המבחן, המשיב אינו עסוק בכלל כיום במתלוננת. 

הבאנו היום מפקחים, גב' ויני ונראוט, היא מתגוררת במקום, עובדת במקום. נמצא כאן גם אחיו, אהוד דיין, הם שניהם ייקחו את המשיב מכאן לפונדק המרוחק ויפקחו שהוא לא יצא ממתחם הפונדק. בעלי הפונדק הוא אדם מוכר, הוא קולט מדי פעם עצורים, מר כושי רימון, הוא נמצא באולם. אני אציג מקרה אחד מלפני יומיים שהוא קלט עצור בית, של בית משפט השלום באילת. 

בנוסף, אנחנו נציע שתיחתמנה ערבויות על ידי אמו, שגם נמצאת באולם, וכמובן שכל מי שיפקח, אנחנו מציעים שיחתום ערבות. 

פה ניתנה דחייה ארוכה מהרגיל של קרוב לחודש, כב' השופט יצחק הסביר את הדחיה בכך שיש חג באמצע ולכן נתן דחייה יותר ארוכה, והיום הם באים ואומרים שהם לא הספיקו להיפגש איתם. גב' ויני הגיעה כבר אתמול לת"א, היא התקשרה אתמול לקצינת המבחן, אומרת לה שהיא מוכנה להיפגש איתה, אומרת לה קצינת המבחן שהיא קובעת לפגישה למחר, כשהיום הדיון, ואומרת לה שהשופט יוכל בעצמו לבדוק. 

ב"כ המבקשת:

הנקודה הראשונה, והיא עולה גם מהתסקיר, המתלוננת עדיין חוששת מהמשיב. אנו יודעים שבמצבים כאלה ששחרורו של המשיב עשוי להוביל ללחצים ולחרדות נוספות אצל המתלוננת, זו עוד עילה למעצר, מפנה לבש"פ 8853/08. 

נקודה שניה, הרקע לביצוע העבירות הוא ההחמרה המשמעותית במצבו הנפשי על רקע צריכתו של כל מיני חומרים אסורים, במצב כזה, המסוכנות, כפי שהמדינה רואה אותה, היא לא רק כלפי אותה מתלוננת. למה שלא תינקט מצידו אלימות כלפי אותם אנשים שיפקחו עליו שם?

לשאלת בית המשפט, נכון שאין לו עבירות אלימות ושהעבירה האחרונה היא מ-2004, כאשר העבירות בהן הורשע בעבר הינן עבירות סמים, מרמה וזיוף.

הנקודה השלישית, והיא המקום עצמו. כנגד המנהל של המקום יש הרשעה אחרונה מפברואר 2007, זו הרשעה שעניינה העסקת שב"ח. כמו כן יש שם מב"ד חדש בעניין הימורים. אינני מכיר את המקום, אינני יודע מה קורה שם, אני סבור שבנסיבות האלה, השמתו של המשיב שם היא לא מתאימה, בייחוד כשאין מענה לעניין של טיפול תרופתי, לעניין של פיקוח, לעניין של כיסוי מלא של מפקחים. 

מר אהוד דיין, ת.ז. 000526749, מוזהר כדין:

כתובתי: רח' ג'ורג' אליוט 4, תל אביב. טל': 6203225-03.

אני אחיו של המשיב. אני אהיה מוכן לנסוע ולשהות איתו בפונדק 101 ולשמור עליו שלא יצא משם. אני יודע מה מיוחס לאחי, הוא מואשם בתקיפה של המתלוננת, של החברה שלו. אני מודע לבעיית השימוש של אחי בתרופה ריטלין. אין לי עבר פלילי. אני עובד, אני אמן, עושה עבודות מתכת. אני אוכל לעבור לגור בפונדק, אם תהיה אופציה שמישהו יחליף אותי, אני עבדתי שם כמה שנים, זה המגרש הביתי שלי. אני מוכן לחתום עבורו ערבות. 

 - משיב לב"כ המבקשת:

אני גר בבית עם חברתי ובן. אני מבין שמדובר בשינוי באורחות חיי, אני מבין שזה יכול להיות גמיש, אם תהיה לי החלפה. אני מבין שרוב הזמן אני צריך להיות שם, ואני מבין שזה יכול להימשך כמה חודשים. מדובר במקום שעבדתי בו שנים, זה לא זר לי, אני בן בית שם. אני מבין שיש בעיה עם כושר השיפוט של אחי, אחרת לא היינו כאן. 

גב' ויני ון דר אורד, ת.ז. 013721759, מוזהרת כדין:

כתובתי: רח' לוס אנג'לס 695, אילת – מדובר בפונדק 101, וזו כתובת לצרכי דואר. טל':     5742678-050.

אני מכירה את המשיב 8 שנים מאז שהגעתי לפונדק של כושי. אני ידידה של המשפחה. אני מכירה אותו כמה שאפשר מהביקורים בפונדק. הקשר לא נמדד אם אני באה לפונדק פעם בחודש או פעם בחודשיים. אני מבינה את עומק הבעיות שלו, אני חולקת על זה שהוא לא שפוי בדעתו, אין שום חשש, אני רוצה לקחת את האחריות עליו יחד עם כושי, שהוא גם פה, אני אסטרונומית, כך שאני עובדת בעיקר בלילות, ואני פנויה לגמרי ביום. הימורים אין שם. אני חושבת שהמקום יכול להיות מתאים ביותר, יש שם שקט, אני חושבת שזה מה שהוא צריך, לצאת מהעיר.

אני אוכל לדווח למשטרה אם הוא יצא מהמקום, אפילו שהוא ידיד שלי. אני מוכנה לחתום עבורו ערבות. אני מודעת לכך שזה יכול לקחת כמה חודשים, אני לא עוזבת את המקום. מכיוון שיש אצלנו כבר מישהו במעצר בית, זה מוכיח שהמקום טוב. 

מר שמעון רימון, ת.ז. 009352444, מוזהר כדין:

כתובתי: פונדק 101 בכביש הערבה. טל': 5348376-050.

אני בעל פונדק 101. כולנו נשגיח על המשיב, אנחנו הרבה אנשים שם. אני מבקש גם להשתתף בפיקוח עליו.אני אהיה מוכן לחתום עבורו ערבות, ואני מודע לכך שזה יכול לקחת זמן. אני והמשיב חברים טובים. הוא היה בעבר במקום. יש לנו הרבה מקום להלין אותו. 

יש לי דברים בעברי, יש לנו דוכן של מפעל הפיס, משחקי מזל אסורים, זה שטויות, זה לא שלנו, זה מושכר. יש לי הרשעה בהסכת שב"ח משנת 2007, ואציין שעכשיו השב"ח חזר אלינו באישורים. 

 - משיב לב"כ המבקשת:

אם המשיב יברח, אני אודיע למשטרה. 

ה ח ל ט ה

המשיב שבפני נעצר ועומד לדין בגין שני מקרי תקיפה כנגד המתלוננת, בת זוגו, במהלך חודש מארס 2009, כאשר באחד המקרים אף רדף המשיב אחר המתלוננת ואיים עליה בסכין, וכל זאת כאשר היתה בהיריון. 

לחובת המשיב 5 הרשעות קודמות, ישנות למדי, בעבירות סמים, מרמה וזיוף. 

המשיב נשלח בתחילה לקבלת חוות דעת פסיכיאטרית ונמצא כשיר לעמוד לדין. באותה חוות דעת נמצא המשיב, ועניין זה אומץ גם על ידי שירות המבחן בתסקיר מיום 5.5.09, כמי שסובל מהפרעת אישיות גבולית, חוסר יציבות רגשית, סף גירוי ותסכול נמוכים, נטייה להרס עצמי, אימפולסיביות וחוסר שיפוט, הגורמים לשימוש בחומרים פסיכואקטיביים ומועצמים על ידם. 

כעת נראה, מחוות הדעת הפסיכיאטרית ומתסקיר שירות המבחן, כי המשיב מצוי ברגיעה ובשליטה מסוימת על עצמו, כאשר מודע היטב למצבו, אינו צורך עוד את התרופה ריטלין, לה מיוחסים חלק מהסימפטומים וההתנהגויות אותם הוא מפגין, ונתון בטיפול תרופתי פסיכיאטרי מבוקר. 

שירות המבחן ממליץ עקרונית לשקול שחרורו של המשיב לחלופה המוצעת בפונדק 101 בדרך לאילת, וזאת בשל אלה:

ראשית, מדובר על מקום רחוק מאוד באופן המקטין את הסיכון למתלוננת. 

שנית, המשיב כיום אינו עסוק במתלוננת, כך שלא מדובר במקרה מאותם מקרים בהם מתקשים בני הזוג, או הנאשם לבדו, להתנתק מהקורבן, עניין שברגיל מעצים את הסיכון. כאשר לפנינו מצב שבו המשיב עצמו אינו מעוניין בהמשך קשר עם המתלוננת, אלא מעייניו בעתידו, ושירות המבחן מתרשם שלא מדובר בפסאדה חיצונית אלא בהתרשמות אמת, יש בכך כדי להצדיק את הערכת שירות המבחן בדבר היות הסיכון למתלוננת סיכון נמוך. 

צודק התובע המלומד בעלותו על נס את ההלכה, אותה מרבה אני לצטט, לפיה גם שלומה הנפשי של מתלוננת הינו שיקול שיש לקחתו בחשבון כפי שנאמר בבש"פ 8853/08 פלוני [18.11.08] על האסמכתאות דשם, וכן בבש"פ 3782/08 פלוני [6.7.08], שם נאמר בדומה. 

עם זאת, אין זאת חזות הכל. 

כאשר מדובר בחלופה המאיינת ומקטינה מאוד את הסיכון למתלוננת, וכאשר המתלוננת הגבילה למעשה את חששה לכך שאמו של המשיב לא תוכל לפקח עליו, הרי ניתן להביא גם לרגיעה בליבה של המתלוננת, אם מדובר בחלופה הולמת, רחוקה ואמינה. 

אינני מקבל את טיעונו של התובע המלומד, לפיו לאור מצבו הנפשי של המשיב, מסוכן הוא לכל אדם. המשיב אינו עול ימים, ולמרבה הצער גם בעיותיו אינן חדשות, ועם זאת -  מעולם לא הואשם המשיב ולא הורשע בתקיפת אדם, ולו גם בעבירת איומים. כך, לא ניתן לטעון כי למשיב נטייה אלימה, שבאה לידי ביטוי בין אם בפיכחון ובין אם תחת השפעת חומר פסיכואקטיבי כלשהו. 

בשל כך שמסוכנותו של המשיב מוגבלת למתלוננת בלבד, יש לאמץ אפוא את ראייתו של שירות המבחן ולשקול חלופה. 

שירות המבחן כאמור ממליץ עקרונית על החלופה שהוצעה לי, אלא שמוצא הוא שיש צורך לבחון שני עניינים, קודם שניתן יהיה לאמץ החלופה בשתי הידיים:

ראשית, עניין הכיסוי המלא על ידי המפקחים, ושנית – הסדרת הטיפול התרופתי הפסיכיאטרי במקום בו יימצא המשיב. 

שקלתי בדעתי, ולאור האמור בתסקיר שירות המבחן, דומני שלא יהא זה אמצעי מידתי להותיר את המשיב במעצר עד לקבלת תסקיר משלים, לאחר שהתרשמתי בעצמי מיכולותיהם של הערבים וממידת מחוייבותם לשמש בתפקידם כמפקחים. מדובר באנשים המכירים היטב את המשיב ואינם מתעלמים או אדישים לבעיותיו, ודומני כי צודקת הגברת המפקחת באומרה שהרחקת המשיב למקום רגוע, שקט ומבודד, תועיל לו מאוד, וכך גם תקל על עבודת המפקחים.

באשר לעברו הפלילי של מר רימון ומידת התאמתו לשמש כמפקח: לא מצאתי כי מדובר בעבר פלילי המונע אפשרות לתת במר רימון אמון, ומשנמצא לי כי אך לאחרונה נתן בו אמון כב' השופט מיכליס, נשיא בית משפט מחוזי בבאר שבע, יכול אני בלב שקט ובטוח למסור בידיו גם את אמונו של בית משפט זה.  

עניין הטיפול הפסיכיאטרי אכן מצדיק המשך בירור, אולם לא המשך מעצר. הסנגור המלומד יירתם לעזרת המשפחה, לצורך בירור יחסית קל, בשאלה היכן בסביבת הדרום, כמו למשל סניף קופת חולים באילת, ניתן להבטיח המשך טיפול. 

כאמצעי ביניים, ישוחרר המשיב למעצר בית עוד היום, והדיון ייקבע למועד נוסף לבירור והבטחה שאכן סודרו העניינים במלואם. 

לאור האמור, ישוחרר המשיב בתנאים הבאים:

1. מעצר בית מלא בבית מר רימון (כאשר הכוונה למלוא השטח בחזקתו), בקילומטר ה-101 בכביש הערבה, בפיקוח לסירוגין של שלושת המפקחים שפרטיהם לעיל, אשר הוזהרו על חובתם לפקח פיקוח מעולה על המשיב ולהודיע למשטרה ולסנגור המלומד על כל הפרה של תנאי מתנאי השחרור. 

2. ערבות עצמית וצד ג' של כל אחד מן המפקחים על סך של 20,000 ₪ כל אחד. 
3. הפקדה במזומן או ערבות בנקאית תמורתה על סך של 10,000 ₪, כאשר לצורך זה ניתנת ארכה עד ליום 11.5.09, בשעה 12:00. 
4. אני אוסר על המשיב ליצור קשר ישיר או עקיף עם המתלוננת. 
יפר המשיב תנאי מתנאי השחרור, ייעצר ויובא בפני שופט.

לא יעמוד המשיב בתנאי השחרור, ייעצר ויובא בפני שופט החל מיום 11.5.09, בשעה 12:00. 

המשך הדיון נקבע ליום 13.5.09, בשעה 08:30, כאשר המשיב פטור מהתייצבות לדיון. 

עותק ההחלטה יישלח לשירות המבחן, אשר מתבקש להודיע, האם ניתן לשלב את המשיב בפיקוח שירות המבחן בדרום, וזאת עד למועד הדיון. 

ניתנה היום, י"ב באייר, תשס"ט (6 במאי 2009), במעמד הצדדים.
	עידו דרויאן, שופט

